La Nació Seminola d'Oklahoma és una tribu reconeguda federalment de la nació ameríndia seminola amb base a l'estat d'Oklahoma. És el més gran dels tres governs seminola reconeguts pel govern federal, que inclou la Tribu Seminola de Florida i la Tribu d'Indis Miccosukee de Florida. Els seus membres són descendents dels 3.000 seminoles que foren desplaçats per la força de Florida a Territori Indi, juntament amb 800 seminoles negres, després de la Segona Guerra Seminola. La Nació Seminole d'Oklahoma té la seu a Wewoka a la seva reserva. Dels 16.388 membres registrats, 13,533 viuen a l'estat d'Oklahoma. La tribu va començar a reviure el seu govern en 1936 sota la Llei de Reorganització Índia. Mentre que la seva reserva era originalment més gran, avui la zona jurisdiccional tribal comprèn el comtat de Seminole (Oklahoma), dins de la qual té una varietat de propietats.